30/04/2019 | Administración LocalMunicipal
Carballo
Corrección erros dunha praza de educador/a familiar

Primeiro.- A Consellería de Política Social publicou no DOG núm.148 do 03/08/ 2018 a Orde do 24 de xullo de 2018 pola que se establecen as bases reguladoras de subvencións para o investimentos en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión social, e se procede á súa convocatoria para os exercicios 2018-2020, cofinanciada polo Fondo Europeo de Desenvolvemento Rexional e Fondo Social Europeo 2014-2020. Segundo.- En data 09/11/2018 a Consellería de Política Social ditou resolución pola que se concedeu subvención a este concello para a actuación “Programa complementario de educación e apoio familiar”. Terceiro.- Por Providencia da Concelleira delegada de Réxime Interior e Persoal do 26 de febreiro de 2019 ordénase iniciar a tramitación do correspondente expediente de selección do persoal coa categoría de educador/a familiar, coa aprobación das oportunas bases que rexan o proceso selectivo. Cuarto.- Foi visto o informe de secretaria de 28/02/2019 que consta no expediente electrónico tramitado. Quinto.- Por resolución de alcaldía núm.541 de data 01/03/2019 aprobáronse as bases e a convocatoria para a provisión temporal dunha praza de educador/a familiar. Bases e convocatoria publicadas no BOP de A Coruña núm.46 de 07/03/2019. A base segunda, letra f) esixe coma requisito para participar no proceso selectivo: “f) Titulación: Estar en posesión, ou en condicións de obtelo, antes da finalización do prazo de presentación de instancias, do título de licenciatura ou grao en psicoloxía, pedagoxía, psicopedagoxía, traballo social ou educación social. No caso de titulacións obtidas no estranxeiro deberase estar en posesión ou en condicións de obtela, antes da finalización do prazo de presentación de instancias, da credencial que acredite a súa homologación.” Sexto.- Detéctase que procede a modificación das Bases da Convocatoria para a provisión temporal dunha praza de educador/a familiar, para engadir o Título de Diplomatura en Traballo Social e en Educación Social, e non soamente o de Grao, xa que a disposición adicional cuarta do Real Decreto 1393/2007, do 29 de outubro, polo que se establece a ordenación dos ensinos universitarios oficiais, regula o efecto dos títulos correspondentes á anterior ordenación, sinalando que “Os títulos universitarios oficiais obtidos conforme a plans de estudos anteriores á entrada en vigor do presente real decreto manterán todos os seus efectos académicos e, no seu caso, profesionais”. En consecuencia, debe ser incluido na base segunda, letra f), o título de Diplomatura en Traballo Social e en Educación Social e non soamente o de Grao. “f) Titulación: Estar en posesión, ou en condicións de obtelo, antes da finalización do prazo de presentación de instancias, do título de licenciatura ou grao en psicoloxía, pedagoxía, psicopedagoxía ou do título de diplomatura ou grao en traballo social e en educación social. No caso de titulacións obtidas no estranxeiro deberase estar en posesión ou en condicións de obtela, antes da finalización do prazo de presentación de instancias, da credencial que acredite a súa homologación.” Á vista do anterior, e en uso das atribucións que confire á Alcaldía o artigo 21 da Lei 7/1985 de 2 de abril, reguladora das Bases de Réxime Local, pola presente, Primeiro.- Modificar as bases para a selección dunha persoa para ocupar un posto de traballo coa categoría de educador/a familiar, aprobadas por resolución de alcaldía núm.541 de data 01/03/2019 nos termos descritos no antecedente sexto. O texto das Bases é o transcrito como Anexo ao final da presente Resolución. Segundo.- Convocar o proceso de selección de persoal citado nestas bases mediante a publicación dun anuncio da convocatoria no Boletín Oficial da Provincia. As bases publicaranse íntegramente no Taboleiro de Anuncios da Casa do Concello e anuncio da convocatoria na prensa local. O prazo de presentación de instancias é de sete días naturais contados a partir do seguinte ao da publicación do anuncio da convocatoria no Boletín Oficial da Provincia. Teranse por presentadas as instancias que obren nesta Administración en relación coa resolución de alcaldía núm.541 de data 01/03/2019 pola que se aprobaron as bases e a convocatoria para a provisión temporal dunha praza de educador/a familiar. Bases e convocatoria publicadas no BOP de A Coruña núm.46 de 07/03/2019.1.1.- O obxecto desta convocatoria é a selección dunha persoa para ocupar, con carácter temporal, un posto de traballo coa categoría de educador/a familiar, a través do procedemento de selección que se sinala nestas bases, consonte á subvención concedida ao abeiro da Orde do 24 de xullo de 2018 pola que se establecen as bases reguladoras de subvencións para o investimentos en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión social, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, do 2 de abril, o Real Decreto Lexislativo 781/1986. de 18 de abril, a Lei 2/2015, do 29 de abril, do emprego público de Galicia, e demáis disposicións de pertinente aplicación.1.2.- Esta contratación será a xornada completa, 37.5 horas semanais, con data de fin do contrato o día 31/10/2019. As actuacións obxecto do traballo serán as propias dun/dunha educador/a familiar do departamento de servizos sociais e sendo a retribución mensual de 1448,22 € euros brutos mensuais. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade: Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas do posto de traballo obxecto desta selección. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: Estar en posesión, ou en condicións de obtelo, antes da finalización do prazo de presentación de instancias, do título de licenciatura ou grao en psicoloxía, pedagoxía, psicopedagoxía ou do título de diplomatura ou grao en traballo social e educación social. No caso de titulacións obtidas no estranxeiro deberase estar en posesión ou en condicións de obtela, antes da finalización do prazo de presentación de instancias, da credencial que acredite a súa homologación.3.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de sete días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 16 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as concursantes deberán comunicalo mediante telefax (981 702858) ou e-mail (xestiondepersoal@carballo. gal) durante o mesmo prazo que o de presentación de instancias, pois de non facelo así, e de darse a circunstancia de non ter recibida a documentación no citado prazo, poderán ser excluídos do proceso selectivo. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.3.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: – Xustificante acreditativo de ter ingresado na Tesourería Municipal a cantidade de trinta e seis euros (36,00 €), en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cos datos do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. – Fotocopia da titulación esixida na base segunda letra f) desta convocatoria – Relación de méritos que aleguen os aspirantes para a súa avaliación na fase de concurso, que se acompañará da documentación acreditativa daqueles. No concurso non se terán en conta os documentos que non queden debidamente acreditados dentro do prazo de presentación de instancias. (base 6.2). 3.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.4.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.4.1.- Rematado o prazo de presentación de instancias, o Alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as dispoñen dun prazo de tres días hábiles contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do art.69 da Lei 39/2015. A presentación de reclamacións por calquera outro medio distinto ao da presentación no Rexistro xeral do Concello de Carballo, pode ser comunicada mediante telefax (981 702858) ou e-mail (xestiondepersoal@carballo. gal) durante o mesmo prazo.4.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso e da celebración da fase de oposición.4.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación.5.1. A Comisión de Avaliación será designada por Decreto da Alcaldía, no momento de aprobación da listaxe definitiva de admitidos/as e excluídos/as.5.2. Os membros da Comisión de Avaliación deberán absterse de intervir cando concorran as circunstancias previstas no artigo 23 da Lei 40/2015, do 1 de outubro (de réxime xurídico do Sector Público), notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015.5.3. A Comisión non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a.5.4. A Comisión poderá propoñer a incorporación, aos seus traballos, de asesores especialistas, que se limitarán ao exercicio das súas especialidades técnicas en base exclusivamente as cales colaborarán co órgano de selección.5.5. A Comisión queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Sistema de provisión: concurso-oposición libre. Os/as aspirantes serán convocados para a fase de oposición en chamamento único, quedando decaídos/as no seu dereito os/as opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os/as aspirantes deberán presentarse provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia do/a interesado/a, comunicándollo no mesmo día á autoridade que convocara o proceso selectivo. O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. A fase de concurso desenvolverase con carácter previo á fase de oposición e as puntuacións outorgadas publicaranse no taboleiro de anuncios do Concello. Non obstante, non é preceptivo que medie un prazo previo entre a publicidade das cualificacións da fase de concurso e o chamamento de aspirantes e inicio da fase de oposición. Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación das fotocopias correspondentes, de acordo có baremo que se achega como Anexo I destas bases. Ningún mérito poderá ser puntuado en máis dun apartado. A puntuación obtida na fase de concurso terá carácter eliminatorio, sendo requisito imprescindible acadar unha puntuación mínima total de 2 puntos para concorrer a fase de oposición. Publicada a listaxe definitiva coas puntuacións finais da fase de concurso, procederase a realización da fase de oposición coas persoas que acadaran a puntuación mínima total en currículo de 2 puntos). A puntuación nesta fase suporá o 40% da nota final. Os/as aspirantes deberán presentarse para a realización do exercicio provistos do DNI ou dun documento fidedigno acreditativo da sua identidade, a xuízo do tribunal de selección. O exercicio realizarase a porta pechada coa única presencia dos opositores, os membros do tribunal e as persoas colaboradoras que éste último desine, no seu caso. A proba consistirá en realizar un exame dun tema a elexir polo tribunal das materias comúns e outro tema das materias específicas. O exercicio cualificarase de 0 a 15 puntos e será necesario para superalo un mínimo de 7,5 puntos. Segunda proba: Avaliación do coñecemento da lingua galega, só para aqueles aspirantes que non puidesen acreditalo documentalmente. Será de carácter obrigatorio e eliminatorio e cualificarase como apto/non apto. Consistirá en redactar correctamente, nun tempo máximo de 30 minutos, un texto con erros facilitado polo tribunal. Corresponderalle ao tribunal determinar o nivel de coñecementos elixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia compulsada do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a. Á cualificación obtida polos aspirantes na fase de oposición, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes a Comisión de Avaliación fará pública a relación de aprobados por orde de puntuación no taboleiro de anuncios da corporación. Será seleccionado/a aquel/a que obteña maior puntuación global (sumadas as da fase de concurso e oposición). No caso de producirse empate na puntuación final, a orde na relación farase de acordo cos seguintes criterios de aplicación sucesiva: maior puntuación no exercicio de oposición; se continúa o empate o de maior puntuación na fase de concurso e de persistir o empate resolverase por sorteo en presenza da/os interesadas/os. Na acta da última sesión, incluirase unha relación dos/as aspirantes que tendo superados o exercicio da oposición, no seu caso, non foran incluídos na proposta de contratación, a efectos de poder, se así se considera, ser contratados no caso de que o posto quedara baleiro antes da finalización da actividade, sexa por baixa ou renuncia do/a seleccionado/a, por incapacidade temporal, ou para o caso de que a Consellería de Traballo non validase a contratación do/a candidato/a seleccionado/a pola comisión. A confección desta relación de aspirantes para provisións temporais, será aprobada por Decreto da Alcaldía e publicada no Taboleiro de Anuncios do Concello. Os/as integrantes da listaxe non perderán a orde de prelación que en cada momento lles corresponda nestas ate que acaden doce meses de traballo, de tal xeito que se a contratación para a que son chamados/as ten unha duración inferior retornarán ao posto que novamente lles corresponda na listaxe. Cando un/ha compoñente da listaxe acade 12 meses de traballo permanecerá outros 12 en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. A vixencia desta lista será ata que a Corporación a derrogue expresamente ou confeccione outra distinta e indique a derrogación da que se deriva destas bases. Causas de exclusión. Serán motivos de exclusión dun/ha integrante da listaxe de substitución, salvo causa de forza maior ou causa debidamente xustificada e apreciada polo órgano de contratación os seguintes: a) Non aceptación da contratación ofertada. b) Non resposta dentro do prazo fixado, trala realización da chamamento. c) Renuncia á continuidade no desempeño dun posto de traballo, unha vez que foi contratado/a. d) Separación do servizo por sanción disciplinaria e/ou por despido, agás que fose declarado nulo ou improcedente. Non obstante o disposto na paragrafo anterior respecto das causas de exclusión, aquela persoa que rexeite unha contratación ofertada, sempre e cando se conteste en prazo, pasará ao último posto da listaxe de reserva. O/a aspirante proposto/a presentará na Secretaría Xeral do Concello, no prazo de tres días naturais (contado a partir da publicación do resultado da selección), os documentos que acrediten que compren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados na fase de concurso para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, o/a aspirante proposto/a non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación á que se refire o apartado anterior, o órgano competente da Corporación procederá á contratación a favor do/a aspirante proposto/a pola Comisión, e será nula a contratación de quen incorra en causas de incapacidade específica conforme á normativa vixente. A formalización do contrato terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, a/o aspirante contratado/a deberá subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalice o contrato e non se incorpore ao posto de traballo, a/o aspirante non terá dereito a percepción económica de ningunha clase. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estará suxeita á lexislación laboral pertinente. Agás a convocatoria, que se publicará segundo se establece na base 3ª, a publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos/das aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. Primeira.- Para todo o non previsto nestas bases, ou naquelo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demáis lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Sen prexuízo do carácter administrativo dos actos que integran o procedemento da selección fiscalizables ante a xurisdición contencioso- administrativo, o réxime xurídico dos contratos será a da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos Cuarta.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria. Todo iso sen prexuízo do que poida exercitar calquera outro que considere procedente. Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais, en materias relacionadas có posto ofertado, de alomenos 30 horas lectivas: 1 punto por cada 30 horas formativas, ata un máximo de 5 puntos. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar con suficiente claridade o seu contido básico. No suposto de non acreditarse a duración dos cursos, estes non se valorarán. En ningún caso serán valorados por este apartado aqueles “cursos” cuxa finalidade sexa a obtención dun título académico. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior.3.1.- Por cada mes realizando tarefas directamente relacionadas co posto de traballo ofertado: 0,10 puntos. A experiencia profesional acreditase de acordo co seguinte detalle: a) Traballadores asalariados ou por conta allea: Será necesario presentar informe de vida laboral expedido pola Tesorería General da Seguridade Social, que se acompañará de fotocopia dos contratos ou certificado de empresa, onde se especifique a categoría profesional e o tempo traballado. b) Traballadores autónomos ou por conta propia: Informe de vida laboral expedido pola Administración da Seguridade Social no que se especifiquen os períodos de alta na Seguridade Social no réxime especial correspondente e descrición da actividade desenvolvida, así como a alta no IAE (actualizada). Así mesmo, xustificarase o traballo efectivo no período de alta na S. S. coa presentación de facturas, libros de contas ou calquera outro medio válido en dereito no que consten os servizos prestados. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. A posesión das titulacións académicas xustificaranse con copia do título e a realización dos cursos indicados deberá acreditarse do xeito indicado no apartado 1 para a formación específica, debendo observarse os mesmos criterios de valoración.1. A Constitución. Concepto. A Constitución como norma xurídica. A Constitución Española de 1978. Estructura e contido. Principios xerais. Os valores superiores na Constitución Española. Os dereitos e deberes fundamentais dos españoles.2. A organización territorial do Estado e a distribución de competencias entre o Estado e as comunidades autónomas na Constitución española e nos Estatutos de Autonomía.3. O acto administrativo: concepto, clases e elementos. Motivación e notificación.4. O procedemento administrativo. Concepto e fases. Os interesados. A obriga de resolver. O silencio administrativo.5. Revisión dos actos administrativos. Revisión de oficio. Recursos administrativos: principios xerais.6. O municipio: concepto, elementos, competencias. A organización municipal. Pleno, Xunta de Goberno, alcalde e outros órganos municipais.1. Lei 13/2008, do 3 de decembro, de servizos sociais de Galicia. Obxecto da Lei. Obxectivos do Sistema Galego de Servizos Sociais.2. O Sistema Galego de Servizos Sociais. Principios Xerais.3. Os dereitos e deberes das persoas no sistema galego de servizos sociais.4. Estrutura dos servizos sociais en Galicia. Servizo Sociais Comunitarios Básicos. Servizos Sociais Comunitarios Específicos. Servizos Sociais Especializados.5. Naturaleza e funcións dos servizos sociais comunitarios básicos.6. O Equipo profesional de servizos sociais segundo a normativa vixente. A coordinación.7. Programas e servizos nos servizos sociais comunitarios básicos.8. O Plan Concertado para o desenvolvemento para as prestacións básicas de servizos sociais nas corporacións locais.9. Lei 4/2001, do 31 de maio, reguladora da mediación familiar: definición, finalidade, e desenvolvemento das actuacións de mediación.10. Lei 3/2011, do 30 de xuño, de apoio á familia e á convivencia de Galicia. Adopción e acollemento familiar na comunidade autónoma.11. O programa de educación familiar. Marco legal. Definición e obxectivos.12. Competencias e funcións do/a educador/a familiar.13. Habilidades básicas na entrevista en intervención familiar.14. Técnicas de entrevista en intervención familiar.15. Fundamentos das visitas domiciliarias como técnicas de intervención en intervención familiar.16. Estructura de intervención en intervención familiar: cinco estratos.17. Técnicas de tipo psico-social na intervención familiar.18. Malos tratos á infancia: definición, identificación.19. Intervención familiar en situaciones de malos tratos á infancia.20. A intervención familiar con persoas maiores.21. O Regulamento dos servizos sociais comunitarios e o seu financiamento.22. A prestación dos servizos sociais. Formas de prestación.23. A inspección dos servizos sociais. As obrigas das entidades. En Carballo a 25 abril 2019 O Alcalde Evencio Ferrero Rodríguez